Bruger udbyderne samme net?
Mange af de danske internetudbydere bruger samme net. Nettet fra TDC / YouSee bliver i dag brugt af mange af de førende internetudbydere som Stofa, Fullrate og Telmore. TDC’s netværk er blevet kåret som det bedste netværk i mange år i træk, hvilket kan forklare, hvorfor mange udbydere bruger deres netværk til at levere internet til deres kunder.
da
Får jeg altid den hastighed, jeg betaler for?
Som forbruger er du naturligvis ikke interesseret i at betale for noget, du ikke får – heller ikke når det kommer til internet.  Derfor kan der være god idé i at undersøge, om du rent faktisk får den hastighed, du betaler for. Det lyder måske kompliceret at teste dette, men faktisk kan du blot tage en hastighedstest online. En sådan test kan udføres på under et minut, så hvorfor ikke benytte muligheden? Erfarer du, at du ikke får den lovede download- og uploadhastighed, så kontakt da din internetudbyder. Du kan tjekke på Energistyrelsens hjemmeside Tjekditnet.dk, hvilken hastighed du får samt kan få.
da
Hvad er bredbånd?
Bredbånd er et udtryk for en teknologi, der gør det muligt at forbinde sig til internettet. Betegnelsen bredbånd kommer af, at der leveres en bred forbindelse (stor båndbredde), der kan modtage flere data i sekundet end mange andre teknologier. Udtrykket bredbånd bliver i dag brugt af de fleste internetudbydere, når de skal markedsføre deres internetpakker.
da
Hvad er det bedste internet til mig?
Det bedste internet for dine venner, kollegaer og fodboldkammerater er ikke nødvendigvis det bedste internet for dig. Du finder nemlig den bedste løsning ved at fokusere på dit individuelle forbrug – eller rettere sagt husstandens forbrug.For de flestes vedkommende vil traditionelt internet (gennem antennestik e.l.) eller fibernet være det mest oplagte, men er man meget på farten, så kan mobilt bredbånd også være en god løsning. Foruden typen af internet skal du overveje, hvilken internethastighed der er den rette for dig.
da
Hvad er det billigste internet?
Først og fremmest; det billigste internet er ikke altid det bedste. Er prisen den vigtigste faktor for dig, når du skal vælge internet, så skal du vælge at få internet via COAX eller DSL, der er billige alternativer til fibernet. Efterhånden er det dog også muligt at få billigt fibernet. For at holde udgifterne til internet nede er det også en god idé ikke at vælge en højere internethastighed, end du reelt har brug for. Internethastigheden har nemlig meget at sige i forhold til prisen. Du kan via vores oversigt finde svar på, hvilket internet der er det billigste lige nu.
da
Hvad er download og upload?
Hvad angår internet og hastighed, så skelner vi mellem henholdsvis download og upload. Der er tale om to forskellige faktorer, men begge er af stor betydning for, hvor god en internetoplevelse du får.  Får du f.eks. tilbudt en internethastighed på 300/50 Mbit, så får du en downloadhastighed på 300 Mbit og en uploadhastighed på 50 Mbit. Vi taler om download, når der hentes data fra internettet. Det kan f.eks. være, at du skal streame en film, indlæse en webshop, foretage et videoopkald eller downloade billeder. I alle tilfælde har du brug for en god downloadhastighed.  Upload er, når du skal sende data til internettet. Det gør du sandsynligvis kun i et mindre omfang, men det er alligevel værd at tage højde for uploadhastigheden. Du sender data til internettet, når du uploader billeder til sociale medier, uploader opgaver til skolenettet m.v.
da
Hvad er et ADSL-kabel?
Et ADSL-kabel giver dig mulighed for at få din internetforbindelse gennem dit telefonstik. ADSL (Asymmetric Digital Subscriber Line) bredbånd er foreløbigt den mest udbredte form for bredbånd herhjemme. ADSL erstattede tidligere ISDN (Integrated Services Digital Network) forbindelsen, men oplever nu hård konkurrence fra fibernet, der leverer højere stabilitet og hastighed.
da
Hvad er et COAX-kabel?
Et COAX-kabel bruges af rigtig mange udbydere af bredbånd, idet kablet er med til at sikre en hurtig og stabil internetforbindelse. Med dette stik er det muligt at koble sig på internettet via et antennestik. COAX-kablet skiller sig ud fra lignende kabler ved at have en skærm, der skærmer for belastende elektrisk stråling. Som udgangspunkt giver COAX-kablet en bedre og hurtigere forbindelse end ADSL-kablet.
da
Hvad er fibernet?
Fibernet er en lynhurtig og stabil internetforbindelse, der leveres gennem optisk fiber. Vi har at gøre med en yderst moderne teknologi, der i den grad vinder frem i disse år. Skal du have fremtidssikret, hurtigt og stabilt internet i hjemmet, så kan du med god grund benytte dig af fibernet.
da
Hvad er forskellen på fibernet og bredbånd?
Fibernet og bredbånd er to populære typer bredbånd. Den klassiske bredbåndsforbindelse sikres gennem enten et antennestik eller et telefonstik, mens fibernet leveres gennem nedgravede lyslederkabler.  Fibernet forventes at komme til at dominere i fremtiden, men i skrivende stund er traditionelt bredbånd mest udbredt. Indtil videre er fibernet primært tilgængeligt i store og mellemstore byer, men på sigt vil de fleste kunne gøre brug af fibernet.
da
Hvad er forskellen på mobilt og alm. bredbånd?
Som forbruger kan du vælge mellem henholdsvis alm. bredbånd (stationært bredbånd) og mobilt bredbånd.  Der er flere forskelle på disse to typer af bredbånd. Bevægelighed og fleksibilitetAlm. bredbånd er stationært og vil derfor ikke kunne flyttes udenfor husstanden. Det kan mobilt bredbånd til gengæld, hvorfor sidstnævnte er perfekt for dig, der ofte er på farten. Om du sidder i toget, ligger på stranden eller er taget en tur i sommerhus, så kan du bruge dit mobile bredbånd.  Hastighed og datamængdeDer er ingen regler uden undtagelser, men som udgangspunkt er alm. bredbånd hurtigere end mobilt bredbånd. Endvidere har du med et mobilt bredbånd typisk kun x GB data til rådighed om måneden, mens du med et alm. bredbånd har en ubegrænset datamængde. Har du derfor et stort internetforbrug, så vil du rent økonomisk typisk gøre klogt i at vælge traditionelt bredbånd.
da
Hvad er internet?
Internettet (også bare kendt som nettet) er et globalt netværk, der forbinder dine digitale enheder (smartphone, tablet, computer m.fl.) til hjemmesider og andre enheder. Internettet bliver holdt kørende gennem tusindvis af webservere og hosts, der er placeret over hele jordkloden. Du bruger bl.a. internettet, når du betaler regninger via din netbank, streamer dine foretrukne serier og sender mails til dine kollegaer.
da
Hvad ønsker jeg at foretage mig på nettet?
Før du vælger internet, skal du stille dig selv dette spørgsmål. For det er nemlig dit behov som afgør, hvilket internet du skal vælge. Efterhånden er det kun fantasien, der sætter grænser for, hvad man kan foretage sig på nettet. Ikke nok med, at man kan handle hos digitale butikker og tjekke netbank, så er der også rig mulighed for at streame de nyeste film, spille online, uploade billeder til sin egen hjemmeside og meget andet.Skal du kunne gøre alle de ting, som du holder af, uden at blive afbrudt, så har du brug for en stabil og hurtig internetforbindelse.
da
Hvilke typer af bredbånd findes der?
Der findes en række typer af bredbånd.Først og fremmest har vi det traditionelle bredbånd, der leveres via en af to forskelige kabler – henholdsvis COAX- og ADSL-kabler. Derudover findes der fibernet, der er kendt som det hurtige og stabile internet. Endelig har vi det mobile bredbånd, der bl.a. byder på høj fleksibilitet og bevægelsesfrihed.
da
Hvilke typer internet findes der?
Der findes en række forskellige typer af internet bestående af følgende:Internet via fibernetInternet via kabel TV stik (COAX)Internet via telefonstik (DSL)Internet via mobilnet (mobilt bredbånd) Bemærk, at det er forskelligt, hvilke typer internet der udbydes af de forskellige internetudbydere.
da
Hvilken hastighed har jeg brug for?
Der findes ikke én perfekt internethastighed, idet individuelle faktorer er afgørende for, hvilken hastighed man har brug for i husstanden. For at besvare dit spørgsmål skal du først besvare følgende spørgsmål:Hvor mange forventes at bruge internettet samtidig?Hvad vil de forskellige brugere foretage sig?Den ene vigtige faktor er antal brugere af internettet. Jo flere der bruger nettet samtidig, desto højere en hastighed vil man have brug for. Derfor vil en stor familie med både børn og voksne som udgangspunkt have brug for en stærkere forbindelse end den enlige studerende.  Den anden vigtige faktor handler om, hvad man bruger internettet til. Det er nemlig ikke underordnet, om man hovedsageligt gamer, streamer, shopper eller blogger. For at sikre en god og irritationsfri oplevelse for alle brugere af internettet er det alfa og omega, at man ikke går på kompromis med hverken stabiliteten eller hastigheden i sit valg af internet.
da
Hvilken hastighed kan jeg få på min adresse?
Som du måske har erfaret, så er din geografiske placering afgørende for, hvor hurtigt internet du kan få på din adresse.  Ved hjælp af et digitalt værktøj kan du blot ved at indtaste dit vejnavn, husnummer og postnummer få svar på, hvilken hastighed du kan få. Nogle kan få bredbånd på op til 1.000 Mbit, mens andre må nøjes med en lavere internethastighed.  Bemærk, at du muligvis kan opnå en højere internethastighed på din adresse ved at skifte udbyder.
da
Hvilken internethastighed skal jeg vælge?
Du skal vælge den internethastighed, der matcher dit internetforbrug. Du skal dog være opmærksom på, at der kan være en øvre grænse for, hvor høj en internethastighed du kan få på din adresse. Generelt kan man få op til 1.000 Mbit, men i virkeligheden har de færreste brug for så høj en internethastighed. I mange tilfælde har man faktisk flere Mbit, end man reelt har brug for. Er det tilfældet, så kan det være en idé at nedgradere sit abonnement med henblik på at spare penge.  Denne internethastighed skal du vælge:0-19 Mbit – Du kan sandsynligvis nøjes med en internethastighed på op til 19 Mbit, hvis husstandens internetforbrug begrænser sig til få enheder, og hvis der kun i begrænset omfang eller slet ikke streames og games. Internethastigheden er tilstrækkelig til at tjekke mails, bruge sociale medier, lytte til musik m.v. Denne hastighed kan dog komme til kort, hvis der er flere enheder tilkoblet internettet samtidig. 20-49 Mbit – Internet med en hastighed på mellem 20 og 49 Mbit vil passe til langt de fleste husstande, idet det ofte er tilstrækkeligt for såvel par som mindre familier. Her leveres der tilstrækkelig meget power til, at der både kan games, streames, uploades tunge filer og meget mere. Det er desuden ikke noget problem at være flere online samtidig. 50-100 Mbit – Behovet for mellem 50 og 100 Mbit kan være tilstede, hvis flere i husstanden spiller ressourcekrævende online computerspil og / eller streamer film i høj opløsning samtidig. I den forbindelse skal der en stærk forbindelse til, hvis brugerne ikke skal opleve udsving og andre problemer.101-1.000 Mbit – De helt høje hastigheder på mellem 101 og 1.000 Mbit vil være overflødigt for langt de fleste husstande. Er du dog af den holdning, at internettet bare ikke kan blive hurtigt nok, så skal du selvfølgelig ikke nøjes med en lavere hastighed. En så høj internetforbindelse er med til at garantere den bedste oplevelse med både gaming, streaming m.v. Det kan bl.a. være brugbart for den store familie og kollektivet.
da
Hvilken internetudbyder skal jeg vælge?
Du kan vælge mellem rigtig mange danske internetudbydere. Nogle er større og mere kendte end andre, men som udgangspunkt skal du hverken kigge på størrelsen eller kendskabsgraden, når du skal vælge din kommende udbyder af internet.Find den rette internetudbyder ved at undersøge følgende:Hvilke typer internet kan udbyderen levere?Hvilke hastigheder kan udbyderen levere?Er det muligt at få streaming og andre services med i pakken til en god pris?Er der binding?Hvordan er internetudbyderens serviceniveau? Hvad koster oprettelsen? (hvis noget)Hvad koster udbyderens løsninger om måneden? Du kan med fordel gå i dybden med alt ovennævnte, hvis du vil være sikker på at vælge den rigtige løsning og den rigtige udbyder.
da
Hvilket internet kan jeg få?
Udvalget af bredbåndsløsninger kan variere markant fra person til person, da det afhænger af ens geografiske position. Din adresse er altså afgørende for, hvilket internet du kan få. Langt de fleste vil kunne få internet via telefonstik og / eller antennestik, mens fibernet er en smule mindre tilgængeligt. Du kan nemlig kun få fibernet, hvis du bor i et område, hvor der allerede er nedgravet fiberkabler. Er det ikke tilfældet, må du gå med en af de andre løsninger.
da
Hvilket internet skal jeg vælge?
Du skal kort og godt vælge det internet, der matcher dine ønsker og præferencer. I den anledning skal du overveje, hvilke krav du stiller til internettet. Det perfekte internet for dig skal matche dine krav til følgende:HastighedStabilitetTypePrisVilkår (binding m.v.)Du kan f.eks. stræbe efter at finde stabilt og hurtigt internet, der ikke koster mere end xxx kr. om måneden, og at bindingsperioden skal være kort eller ikke-eksisterende.
da
Hvor hurtigt internet kan jeg få?
I dag kan stort set alle danskere få hurtigt internet.  Hvor hurtigt internet man rent faktisk kan få vil dog afhænge af, hvor man har valgt at bosætte sig i landet. Det er nemlig ikke uden betydning, om man bor i en storby, eller om man har valgt at bosætte sig i Udkantsdanmark.  Du kan med god grund lave et såkaldt internettjek, hvis du gerne vil vide, hvor hurtigt internet du kan få på din adresse. Den geografiske placering spiller nemlig en afgørende rolle i forhold til internettets stabilitet og hastighed.
da
Hvordan får jeg internet på min adresse?
For at få internet på din adresse skal du i første omgang have tegnet et internetabonnement. Dette kan du naturligvis gøre online, idet de fleste internetudbydere er digitale.  Få dage efter bestilling vil du modtage en WiFi router, som du skal sætte op for at tilgå internettet i din bolig. Som udgangspunkt skal du selv installere dit internet, men det er også muligt at booke et teknikerbesøg, hvis du ikke selv vil varetage opgaven. Opsætningen kan se forskellig ud fra router til router, hvorfor det er vigtigt, at du følger de medfølgende instrukser (brugsvejledningen) til punkt og prikke. Opstår der problemer, så kontakt da den givne internetudbyder.
da
Hvordan sammenligner jeg internetpriser?
Det er ikke en større videnskab at sammenligne internetpriser. Der er dog nogle få ting, du skal tage højde for, når du sammenligner priser.  Først og fremmest er det vigtigt, at de forskellige bredbåndsløsninger er sammenlignelige. I den anledning er det væsentligt, om løsningerne byder på nogenlunde samme internethastighed og dækning. Også bindingsperioden og serviceniveauet bør være nogenlunde det samme, hvis løsningerne skal være sammenlignelige.  Du sammenligner priser ved at kigge på følgende faktorer:Pris pr. månedOprettelsesprisMindstepris (6 måneder)
da
Hvordan vælger du det bedste internet?
Du har brug for internet og vil selvfølgelig gerne have det bedste af det bedste. Samtidig vil du gerne holde dine udgifter nede og vil derfor helt naturligt være meget prisfokuseret. Der er rig mulighed for at finde billigt internet, men du bør tage højde for andre ting end blot prisen.I dit valg af internet skal du bl.a. dykke ned i følgende faktorer:Antal brugere af internettet i husstanden Husstandens brug af internettet (gaming, streaming, sociale medier etc.)Geografi (kan bl.a. have betydning for, hvilken type internet du kan få)Budget (tag højde for dit budget)Optimalt set skal du have fundet noget internet, der dækker husstandens internetforbrug, uden at det sprænger budgettet.
da
Hvorfor har vi brug for din adresse?
Du kan vælge at indtaste din adresse, hvis du gerne vil præsenteres for de tilbud, der er tilgængelige i dit geografiske område. Adresseoplysningen bruges udelukkende til dette formål og vil altså ikke blive delt med tredjepart. Ønsker du ikke at oplyse din adresse, så er det helt ok.
da
Hvornår bør jeg skifte abonnement?
Det er både hurtigt og nemt at skifte abonnement, men du skal selvfølgelig kun gøre det, hvis der er en god grund til det.  Her på redaktionen er vi store fortalere for, at man jævnligt overvejer og undersøger, om man fortsat har det ideelle internetabonnement. Har man ikke det, så kan man med god grund skifte.  Du skal skifte abonnement, hvis…Du har brug for hurtigere og / eller mere stabilt internetDu ønsker at holde dine udgifter til bredbånd nede (finde en billigere pakke)Du savner en bedre service Du skal flytte, og udbyderen kan ikke levere internet til din nye adresse
da
Jeg har brug for en fast IP-adresse, hvad gør jeg?
Via mange af de største internetudbydere er der mulighed for at købe en fast IP-adresse. Med en fast IP-adresse kan du drage nytte af, at din IP-adresse ikke ændrer sig, når du skifter netværk. En fast IP-adresse kan f.eks. gøre det muligt at tilgå virksomhedens interne systemer hjemmefra. Dette kan være et krav fra mange arbejdsgivere.En fast IP-adresse koster typisk et symbolsk beløb hver måned. Måske kan du få din arbejdsgiver til at afholde denne udgift.
da
Jeg skal flytte og mangler internet, hvad gør jeg?
Du behøves ikke at opsige dit bredbånd, blot fordi du skal flytte. Såfremt udbyderen kan levere internet til din nye adresse, så kan du blot vælge at beholde din nuværende løsning. Det er dog vigtigt, at du giver internetudbyderen besked om din flytning i god tid. Så sørger udbyderen nemlig for, at internetforbindelsen flytter ind sammen med dig.
da
Kan jeg få internet igennem et antennestik?
Hvorvidt du kan få internet igennem dit antennestik afhænger af din bopæl. Oplys din adresse hos en given internetudbyder for at få besvaret dit spørgsmål. Ikke alle udbydere tilbyder nemlig denne mulighed.
da
Skal du vælge internet eller mobilt internet?
Hos de fleste internetudbydere kan du frit vælge mellem internet og mobilt internet.Internet bliver leveret gennem kabler, der er nedgravet, mens mobilt internet leveres gennem 4G eller 5G mobilnet. Har du et mindre databehov, og er du meget på farten, så vil mobilt internet være at foretrække for dig. Har du et stort internetforbrug, og er der ofte flere personer online på samme tid, så vil internet være den ideelle løsning.
da
Skal jeg vælge kabel- eller fibernet?
Valget mellem internet via kabel og fiber kan være svært. Begge typer internet byder nemlig på en lang række fordele (og nogle få ulemper). Nedenfor kan du danne dig et overblik over, hvilke fordele der er ved henholdsvis kabelnet og fibernet.Fordele ved kabelnet:COAX-kabler er ikke modtagelige over for støjTeknologien bag er i konstant udvikling (kan derfor også bruges i fremtiden) Kabelnet er billigt og bæredygtigt De fleste husstande kan få internet via kabel Fordele ved fibernet:Stort set ubegrænset båndbreddeSamme upload- og downloadhastighed Fremtidens internet Imponerende hastigheder og stabilitet uanset forbrug
da